תחנת הרכבת אופקים

תחנת הרכבת אופקים היא תחנת רכבת המשרתת את העיר אופקים וסביבתה. התחנה ממוקמת ליד אזור התעשייה. שטחה הוא 600 מ״ר, והוכשר בה שטח לחניית 250 כלי רכב. בתחנה נבנו רציף אי אחד ורציף צד אחד, והיא משמשת גם תחנה תפעולית. בשנת 2006 החלה רכבת ישראל בבניית מסילת אשקלון - באר שבע בהשקעה של 1.4 מיליארד שקל. ב-2 בינואר 2007 הונחה אבן הפינה לתחנה על ידי שר התחבורה שאול מופז. תאריך היעד המקורי להשלמת התחנה היה סוף 2009, אך השלמת הפרויקט התעכבה שנים רבות. עלות הבנייה המשוערת שלה הייתה כ־50 מיליון שקל מתוך כ־2.21 מיליארד שקל שהוקצבו לבסוף לבניית הקו כולו. חנוכת התחנה תוכננה לסוף שנת 2015 – לאחר סיום סלילת קו הרכבת אשקלון–באר שבע והכשרתו באוגוסט 2015. ב־19 בספטמבר 2015 נחנך קו הרכבת אשקלון–באר שבע, והתחנה עצמה נחנכה ב־2 בינואר 2016. התחנה הוקמה בשולי העיר, וכבר בשנת 2011 הודיע ראש העיר אופקים בפועל, צביקה גרינגולד, על הקמת רובע חדש סמוך אליה, לפי עקרונות של פיתוח מוטה-תחבורה ציבורית, כך שלרכבת חשיבות מרכזית בו, והיא תהיה נגישה בקלות ברגל ובאופניים ותאפשר הגעה מהירה של התושבים למרכזי תעסוקה בבאר שבע ובמרכז הארץ. במקום ייבנו כ־1,100 יחידות דיור. בשנת 2013 החלה עמותת "יוזמת נח", שהוקמה בידי צעירים בעקבות המחאה החברתית בשנת 2011, לפעול לקידום המיזם. השכונה נקראת חורשת נח", והרובע מתוכנן במיוחד עבור צעירים במחירים בני־השגה. כמו כן, מתוכנן מיזם בשיטת BOT לבניית חדרי מגורים לסטודנטים בשכר דירה מוזל בסמוך למתחם הרכבת. נכון ליולי 2021 העבודות על השכונה בעיצומן. ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע - קו החוף המערבי - לולאת השרון, לשני קווים: קו באר שבע - אשקלון וקו באר שבע - בנימינה דרך מסילת לוד-אשקלון. בתאריך 18 לספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378. בתחנה זו עוברת רכבת פעם בשעה אל באר שבע ואל אשקלון דרך כל תחנות הביניים. מסילת הרכבת באופקים חזית תחנת הרכבת באופקים כל קווי האוטובוס היוצאים מהתחנה מופעלים על ידי חברת דן בדרום. מדיה וקבצים בנושא תחנת הרכבת אופקים בוויקישיתוף תחנת הרכבת אופקים, באתר רכבת ישראל פרופ׳ דניאל גת, זה לא רק הרכבת, זה גם מה שמסביב, באתר עמותת מרחב, ‏16 ביולי 2009 (ארכיון) – הצעה חלופית למיקום תחנת הרכבת באופקים תחנת רכבת אופקים, באתר V5 אדריכלים פירוט נוסף, כולל תרשים, באתר הישן, בארכיון האינטרנט תמיר סטיינמן, ‏היסטוריה באופקים: תחנת רכבת, באתר ‏מאקו‏, 16 ביולי 2015 ההודעה הרשמית בדף הפייסבוק של עיריית אופקים על נסיעות חינם – כולל תמונות אתר יוזמת נח, ובו פרטים אודות השימוש ברכבת באופקים לפי עקרונות פיתוח מוטה-תחבורה ציבורית. הארץ, תחנת רכבת אופקים תוקם במסגרת סלילת קו באר שבע-אשקלון, באתר TheMarker‏, 3 בינואר 2007 עופר פטרסבורג, בעוד כשבועיים: הרכבת באופקים מתחילה לפעול, באתר ynet, 15 בדצמבר 2015 שרון קדמי, החלו העבודות להקמת קו רכבת לשדרות, נתיבות ואופקים בהשקעה של 1.4 מיליארד שקל, באתר הארץ, 15 בפברואר 2006 אלמוג בן זכרי, באיחור של כמעט עשור: הרכבת הגיעה לאופקים, אבל לא כולם מרוצים, באתר הארץ, 31 בדצמבר 2015 נחנכה תחנת הרכבת באופקים, באתר ynet, 31 בדצמבר 2015 צפריר רינת, באופקים מתאימים את תכנון העיר למיקום תחנת הרכבת, באתר הארץ, 19 באוגוסט 2011 סטלה קורין-ליבר, ‏אני יכול לחשוב שלפוליטיקאים טוב שיש איזו חצר אחורית כזו שאוספת אליה את אלה שלא עומדים בקצב, באתר גלובס, 12 בספטמבר 2013 בן שיף‏, אופקים חדשים- נגישות והזדמנויות תעסוקה עם חנוכת תחנת הרכבת, באתר וואלה, 31 בדצמבר 2015